AVASTUSRETKED JUMALA SÕNAS
Tere, olen Rory Kaye ning viibin TV7 Helsingi stuudios.
Käesolev saade on viimane 6-osalisest seeriast
"Mis on evangeelium,
ning kuidas võiksime sellega Soomeni jõuda?".
Palvetame enne koos.
Jumal, palun, et tänased 25-30 min võiksid
olla suureks õnnistuseks, et mõistaksime meie ülesannet,
samuti millal teed Sa midagi ja kuidas inimestele Sinust rääkida.
Jeesuse nimel, aamen.
Tahan täna lugeda, kuidas kuulutati Roomas evangeeliumi
ning mida kirjutas Paulus sealsele kogudusele.
Enne tahan õpetada, kuidas võiksime jõuda
evangeeliumiga inimesteni Helsingis, Turus ja Tamperes.
Räägin enda kogemusest.
Olen töötanud siin riigis alates 1989. aastast
ja selle aja jooksul olen Soomet 79 korda külastanud.
Võiksin öelda, et armastan soomlasi
ja olen õppinud neid tundma pea kõigis eluvaldkondades:
poliitikas, meedias, hariduses, pedagoogikas, eri haiguste põdejad
ning ka inimesi, kelle elu on heal järjel.
Armastan Soomet ja selle rahvast.
Räägin täna oma südamest ja annan Püha Vaimu juhtnööre,
kuidas jõuda evangeeliumiga kogu Soomeni.
Siiski mitte ainuüksi rääkides
vaid ka näidates Jumala armastust hoolides ja toetades üksteist.
Mõnes möödunud saates
rääkisin julgusest palvetada haigete pärast.
Enne mainisin praktilist strateegiat - tunnustamisõhtuid.
Loeme esmalt roomlaste kirja - ehk 8-9 kirjakohta
ning pärast seda annan teile mõningast praktilist nõu.
Suur tänu, et vaatate täna.
Roomlaste 1:1-3.
Apostel Paulus kirjeldab end Kristuse sulasena.
Ta mõtleb armastuse sulast.
"Paulus, Kristuse Jeesuse sulane, kutsutud apostel,
välja valitud kuulutama Jumala evangeeliumi."
Teisisõnu, ta elu ei kuulu enam temale
vaid talle on antud eesmärk kuulutada inimestele evangeeliumi.
See polnud ainult Paulusel vaid see on ka minul
ja paljud, kes vaatate, olete veendumusel,
et Jumal on teid eraldanud evangeeliumi eesmärgil.
Tahan kinnitada sulle, et see on küll õige,
kuid Jumal tahab seda ka teiste läbi kinnitada.
Seetõttu ole kaasas
mõne osadusgrupi tööga ning ole seal ustav, armastav.
Teeni inimesi ning Püha Vaim kinnitab sinu elu kutsumust,
milleks inimesed palvetavad su eest
ning saadavad sind evangeeliumi kuulutama.
Meil on vaja tuhandeid inimesi, kes oleksid eraldatud
Jumala eesmärkideks, et viia evangeelium üle Soome.
Enne selle kirjakoha lõpetamist tahan prohveteerida.
Jumal ütleb: "Mul on tuhandeid noori,
kes on Minu jaoks eraldatud, et jõuda evangeeliumiga Soomeni.
Samuti on Mul kümneid tuhandeid,
keda tahan saata lühiajalisele misjonireisile.
Kui oled üks nendest, palu Mind,
ja vaata, mida kujutab endast misjonireis meeskonnaga."
Usun, et kui 10%, isegi 20% lähevad lühiajalisele misjonireisile
ning sealt naastes kinnitab Jumal ja teised sinu ümber,
et sind on kutsutud kuulutama evangeeliumi
ning viima Jumala riiki siin Soomes elavatele inimestele."
Mitmeid teist saadetakse teistesse kohtadesse,
kuid Jumal armastab Soomet ja selle rahvast.
Ta igatseb, et igaüks
võiks kuulda evangeeliumi sõnades ning samuti näha selle väge.
Ta tahab kinnitada oma sõnu tervenemiste, vabanemistega.
Loeme edasi.
Paulus ütleb: "välja valitud kuulutama Jumala evangeeliumi,
mida Jumal on muiste oma prohvetite kaudu pühades kirjades tõotanud."
Läbi Jeremija, Hesekieli.
Jumal tõotas, et tahab
teha uue lepingu ja panna sinusse Püha Vaimu.
See kõik kuulub Jumala evangeeliumi alla.
Jumal annab meile väe tunda Tema tahet ning teha seda.
3. salmis ütleb ta,
et evangeelium keskendub täielikult Jumala Pojale.
Seega läbi usu Jeesusesse ning Tema ristisurma
võime võtta vastu Püha Vaimu ning saada väe teha Jumala tahet.
Uurime Jeesust.
"oma Pojast - kes liha poolest on sündinud Taaveti soost."
Jeesus pärines Juuda suguharust.
"ent pühaduse Vaimu poolest määratud
oma surnuist ülestõusmise järel Jumala Pojaks väes.."
Ta oli esimene inimene,
kelle Jumal äratas suveräänselt surnust üles.
Jeesus seevastu oli palvetanud, et inimesed ärkaksid surnust.
Keegi aga ei palvetanud, et Kristus ärkaks surnust.
Jumal tegi seda suveräänselt, sest Jeesus on Messias.
Loeme 9. salmi.
"Jumal, keda ma oma vaimus teenin,
kuulutades evangeeliumi tema Pojast.."
Paulus tõi sellega välja ühe teise vaatenurga.
Kui kuulutame Jumala riigi evangeeliumi -
seda tegi ka Jeesus.
Meie kuulutame evangeeliumi, kui räägime Jumala Pojast, Jeesusest,
ja Tema toodud Jumala riigist, mida Ta tõi enda surma läbi ristil.
Kui Jeesus oli siin maailmas,
ei rääkinud Ta endast vaid austas oma taevast Isa.
Nüüd saavad apostlid,
samuti mina ja sina austada Jeesust selle eest, kes Ta on.
Ta on Jumala Poeg, meie Issand, võrratu Messias.
Loen ka järgneva kirjakoha.
"Jumal, keda ma oma vaimus teenin, kuulutades evangeeliumi tema Pojast,
on ju minu tunnistaja, kuidas ma lakkamatult meenutan teid
alati oma palveis, kui ma anun, et ehk ometi õnnestuks mul
Jumala tahtmisel kord tulla teie juurde."
Paulus soovis tulla roomlaste juurde.
Võin öelda puhtast südamest,
et minagi palvetan Soome eest lakkamata.
Jumal ütleb seda: "Ma armastan sind
ning tahan suhet sinuga, kuid ei taha, et jääksid
oma hirmudesse, muredesse ja lootusetusesse.
Tahan sind päästa, vabastada ning anda sulle põneva elu,
kus aitad teistel inimestel õppida Mind tundma
ja näed, kuidas Mu vägi tuleb igal päeval esile.
See on Minu kink sulle minu tütar ja poeg.
Armastan sind ning tahan sind varustada.
Olen valmis sind aitama ning andma igal päeval juhiseid.
Pöördu Minu poole ning annan sulle need juhised."
Aamen.
Loeme salme 15-17.
"Seepärast olen valmis ka teile,
Roomas asuvaile, kuulutama evangeeliumi.
Sest ma ei häbene evangeeliumi.."
Laulsin ühes saates laulu, mida kirjutas sõber Andrae Crouch.
Selle sõnum on Piiblis.
Esitasin selle sarja 1. saates.
Ma ei häbene Jeesus Kristuse evangeeliumi
See on ju Jumala vägi igaveseks eluks
Loeme seda evangeeliumitest.
Evangeelium ei seisne vaid pattude andekssaamises.
Selle abil saame kokku Jumalaga, saada puhtaks, väge Temalt,
et võiksime püsida ja elada Temas, mis tähendabki igavest elu.
Võime valitseda Jeesusega, kui Ta tuleb tagasi.
Vaatan teiega veel mõned kirjakohad.
Roomlaste 2:16.
Alustan 15. salmist, ikkagi 14. salmist.
"Kui paganad, kellel ei ole Moosese Seadust,
ometi loomu poolest täidavad Seaduse sätteid,
siis ilma Seaduseta olles on nad ise enesele seaduseks,
näidates seega, et seadusepärane tegutsemine
on kirjutatud nende südamesse; ühtlasi tõendavad seda
ka nende südametunnistus ja nende mõtted,
mis järgemööda kas süüdistavad või vabandavad neid."
Ma ei seleta seda pikemalt, kuid loeme veel 16. salmi.
"Nii see ilmneb päeval, mil minu evangeeliumi järgi
Jumal Jeesuse Kristuse läbi mõistab kohut inimeste saladuste üle."
Paulus ütles seega, et tema kuulutatud evangeelium
ei hõlmanud ainult Jumala andestust ning vaimuvilju
vaid ka tulevast kohtupäeva, mil kõik saab ilmsiks.
See on ääretult oluline.
Meil on ülesanne rääkida kogu Jumala riigi evangeeliumi.
Meil pole selleks igas olukorras aega,
kuid Paulus ütles Rooma kogudusele, et tulemas on kohtupäev.
Paulus rääkis kohtupäevast, kiri roomlastele 2:16.
"..Jumal Jeesuse Kristuse läbi mõistab kohut inimeste saladuste üle."
Järgmine kirjakoht: Roomlaste 10: 16-19.
"Siiski mitte kõik ei ole saanud kuulekaks evangeeliumile.
Sest Jesaja ütleb: "Issand, kes on uskunud meie kuulutust?""
Hea uudis on evangeelium.
Prohvet Jesaja räägib juba etteütlevalt Jeesusest
ning et kõik ei usu nende sõnumit heast uudisest.
Vaadake, mida ta ütleb järgmises salmis.
"Järelikult, usk tuleb kuulutusest, kuulutus aga Kristuse sõna kaudu."
Seega meie osa on siiski rääkida inimestele evangeeliumi.
Nendesse, kes tulevad usule,
pannakse neisse kui jumalik seeme ja nad saavad kasvada Jumalasse.
Loeme 19. salmist.
"Kuid ma küsin: Kas Iisrael ei ole aru saanud?
Mooses ise ütleb esimesena:
"Ma teen teid kiivaks nende peale, kes ei ole rahvas.."
See tähendab mittejuudid.
Jumal teeb juudid kadedaks mittejuutide tõttu,
kellel oli Jumalaga minust lähedasem suhe.
Olen Iisraeli kodanik, juudisoost ja pärinen ülempreester Aaronist,
mistõttu olen saanud võimaluse rääkida sünagoogides üle maailma.
Sel laupäeval lähen Helsingi sünagoogi.
Selle ülem on kutsunud mind neljal eri korral laulma ja rääkima.
Vaatame, mis toimub sel laupäeval.
Räägin sellest järgmisel korral.
Vaadake, mida siin kirjutatakse.
"..vihastan teid mõistmatu rahvaga!
Ent Jesaja räägib julgesti ja ütleb:
"Mind on leidnud need, kes mind ei ole otsinud;
ma olen saanud ilmsiks neile, kes mind ei ole nõudnud!"
Usun, et see toimub ka Soomes.
Paljud ei otsi ega palu Teda,
kuid siiski tahab Jumal tulla nende ellu,
kui kuulutame evangeeliumi ning nad hakkavad seda uskuma.
Leian, et see on meile, juutidele, kui prohveteering.
Käime sünagoogides ning loeme Jumala sõna,
kuid Jeesus ütles, et pääste ei tule Jumala sõna lugemisest
vaid usust Temasse, Jeesusesse, kelle Jumal saatis maailma.
Loeme roomlaste kirja 11:28-31
ning peale seda räägin isiklike lugude kaudu,
kuidas tahaks Jumal, et jõuaksime Soomeni.
"Evangeeliumi poolelt vaadates
on nad küll Jumala vaenlased teie heaks.."
Siinkohal räägitakse minu rahvast, juutidest.
"..aga valiku poolelt vaadates on nad armastatud esiisade pärast."
Jumal ei pööra eales selga neile, keda Ta on valinud.
Jumal armastab minu rahvast, juute.
Teatud aegadel on juudid
nimetanud mind reeturiks, et julgen kuulutada evangeeliumi.
Mu oma isa ütles kord, et olen hullem kui Hitler,
sest ta varastas juutide kehasid, kuid mina varastan nende hingi.
Minu isa seisukoht hakkas aga muutuma
ning ta mõistis lõpuks, et ma ei varasta inimhingi
vaid räägin enda veendumustest ning aitan inimeste elu muuta.
Me suudame ja peaksime
olema sõnakuulelikud Jumalale, mitte inimestele.
Jumal ülendab meid, kui oleme selles alandlikud.
Viimaseks, roomlaste 11:31.
See koht meeldib mulle.
"nõnda on nüüd ka nemad muutunud sõnakuulmatuks
teile osaks saanud halastuse pärast, et ka nende peale halastataks.
Mu rahvas ei ole täielikult võtnud Jeesust vastu.
Kui nägin Jumala armastust mõne mittejuudi poolt,
kes oli ühenduses Jumalaga, hakkas mu süda avanema
ning küsisin Jumalalt, kas Jeesus on tõeliselt Messias.
Palusin Jumalat märki enda kehal ning Ta andis selle.
Pärast olen nii palju õppinud,
samuti muutunud ning olen Jumalale nii tänulik.
Räägime nüüd Soomest.
Olen viimase 27 aasta jooksul märganud Soomes kolme asja.
Paljud tahaksid uskuda Jumalasse, kuid keegi pole neilt küsinud,
kas võiks nende pärast palvetada või neid aidata.
Julgustan sind tegema seda sammu
ning küsima inimestelt sinu ümber, kas võid nende pärast palvetada.
Küsi nagu mina küsisin eile Tampara mehelt nimega Hannu:
"Kas oled kunagi saanud Püha Vaimuga täidetud?
Kas tead, et Jumal tahab sind
kõigis sinu eluvaldkondades aidata ning isiklikult õpetada."
Tee see inimeste jaoks põnevaks.
Teiseks olen näinud,
et paljudele soomlastele tundub usk igavana,
kuna nad ei saa aru, miks peaksid paluma andestust,
kui nad peavad hiljem muutmata edasi elama.
Jumal ütleb selle kohta: "See pole evangeelium."
Evangeelium on Jumala vägi,
et aidata sul vabaneda kõigest, mis võiks sind rõhuda
ning võiksid jääda Kristusesse, kuni Tema teise tulekuni.
Võid elada vabana hukkamõistust.
Võid saada andeks, kuid kasvada suhtes Jumalaga,
olla Tema esindajad ning saada Temalt juhiseid.
Kolmandaks, olen Soomes näinud,
et inimesed on üksikud ning kõigest kui ära lõigatud.
Kogudustes on inimesi, keda keegi isegi ei tervita
mistõttu nad tunnevad end üksi ja keegi ei armasta või väärtusta neid.
Jumal ütleb sulle:
"Kui tagad sõpra või sõpru, siis ole selleks sõber."
Mäletan, kuidas Püha Vaim ütles seda mulle 39 aastat tagasi.
Tean, et Ta ütleb seda ka Soomes.
Sina ole see vastus või lahendus,
võta initsiatiiv ning näita Jumala armastust ja sõprust.
Jumal ütleb: "Tee oma kodu lahti
ning kutsu neid, kes juba armastavad Mind."
Võta aega palves ja osaduses ning kutsu ka teisi inimesi.
Võid teatada sellest oma pastorile või preestrile,
et nad õnnistaksid sind ning palvetaksid sinu pärast.
Sul ei ole vaja inimeste luba,
et väljendada Jumala armastust ning kuulutada evangeeliumi
kuid siiski on hea saada nende palveid, õnnistust ja nõu.
Lugesin teile kirjakohti ning andsin ka nõu.
Lõpetuseks tahan rääkida kolm julgustavat lugu.
Aastaid tagasi küsisin Jumalalt,
kuidas jutlustada sünagoogides oma juudirahvale.
Küsisin, mis on evangeelium
ning mis sõnumit peaksin neile edastama.
Otsisin kogu Piiblist.
Õnneks oli mul kallis sõber nimega Risto Santala,
kes läks Jumala juurde mõningad aastad tagasi.
Kohtusin Ristoga 39 aastat tagasi Iisraelis.
Ta poeg oli surnud.
Tal oli poeg ja tütred, kuid ta poeg suri.
Risto armastas mind ning kohtles mind kui poega.
Ta oli minu vastu niivõrd lahke.
Teatud hetkel kuulus ta isegi minu juhtkonda.
Jäime sõpradeks kuni ta surmani.
Kord kohtume taas.
Risto kirjutas võrratu raamatu Jeesusest Vanas Testamendis.
Täna pidasin läbirääkimisi TV7 meeskonnaga,
et kui naasen, arvatavasti maikuus,
räägin Jeesusest Vanas Testamendis ja mida kirjutatakse Piiblis Messiast.
Need saated ei aita üksnes mittekristlasi
vaid ka juute, mis on nende jaoks.
Aastaid tagasi küsisin Jumalalt, kuidas ja mida võiksin
oma rahvale, juutidele rääkida ning mis on evangeelium.
Jumal hakkas oma sõna läbi
rääkima minu Vaimu, mis on uus leping.
Meil on Vana Testament ning Uus Testament.
Mis on Uus Testament ning uus leping Jumalaga?
Leidsin vastuse Jeremija 31:33-34.
Seda korratakse Uue Testamendi kirjas heebrealastele 8:10-12.
Tahan antud seeriat lõpetada nagu algasin, öeldes:
"See on uus leping - võrratult hea uudis -,
et Jumal tõotab ning tahab anda sulle juhiseid
mõtetesse ja südamesse ning seda igal päeval.
"Nii sageli, kui pöördud Minu poole," ütleb Jumal.
"Ma annan sulle tarkust ning juhiseid.
Ootan sinu järgi."
Jumal ütleb, et ootab sinu järgi.
Teine uue lepingu tõotus, mille leidsin ja mida jutlustan
juutidele sünagoogides üle kogu maailma.
Siiani olen seda teinud u 34 riigis ning paljudes sünagoogides.
Jutlustan Piiblist,
et Jumal tõotab olla me Jumal ning saame olla Tema rahvas.
Kolmandaks tõotuseks on,
et võime tunda Teda ja elada suhtes Temaga.
See on niivõrd põnev.
Peale selle tahab Ta andestada meile kõik me patud.
Mäletan esimest korda, kui rääkisin seda sünagoogis.
Jumala vägi langes
ja inimesed seisid paigal ning kuulasid.
Esmalt on see tõotus juutidele ning siis kõikidele,
kes usuvad Jumalasse usu kaudu Jeesusesse.
Nad ei olnud seda varem kuulnud.
Kuulake.
Jumal ütleb Soomele:
"Ma armastan teid ning tahan suhet igaühega teist.
Hind on juba Kristuse surmaga ristil makstud,
et võiksid saada andeks, samuti kõik, keda tead,
võiksid saada andeks ning väe muutuda,
vabaneda vanast loomusest, kes hoiab neid kinni kui orja.
Jumala sõnul tahab Ta
sind õpetada ja juhatada ning panna sind turvaliselt tundma,
teades, et Ta on sinu isa ja hoolib igast sinu eluvaldkonnast.
Jumal ütleb: "See on Minu tahe näidata sulle,
et oled tõeliselt Mu laps ning olen sinu Isa."
Tänan teid, et olete kuulanud neid saateid.
Tahan esitada teile viimase saate lõpus laulu
ja palvetada teie üle õnnistuse ning seda ka lahti seletada.
Sageli võime pöörata
inimeste tähelepanu Jumalale, kui õnnistame neid või laulame.
Laulan kõikjal, kus käin.
Laulan kõikjal, kus olen.
Inimesed peatavad mind ja küsivad:
"Miks sa oled nii õnnelik?
See laul kõlab hästi, millest sa täpsemalt laulad?"
See teeb lihtsamaks
nende küsimustele vastata ning rääkida neile evangeeliumi.
Esitan teile ühe laulu.
See on Tema veri, mis puhastab mind
Tema veri annab mulle valguse
Jeesuse vere tõttu olen saanud puhtaks ja elan.
Lõpetuseks tahan laulda teie üle Jumala õnnistussõnad.
Jumal õnnistagu sind, hoidku sind Temas,
kaitsku sind ja õnnistagu kõigil eri viisidel.
Las Jumal pöörab oma palge sinu poole
ning tunneb rõõmu sellest, et pöörad oma pilgu Temale.
Las Ta olla sinule armuline ning täitku sind oma armuga.
Tema abiga igas valdkonnas.
Las Ta tõstab sinu üle oma palge, ligiolu ja võidmise,
et inimesed võiksid sinus näha Jeesust.
Rääkisin ennist, kuidas inimesed on minus näinud midagi.
See paneb neid avanema ning tunnevad end armastatuna,
kuigi ma pole neid ehk enne kohanud.
Sellest tean, et tegemist on jumaliku kohtumisega.
Las Jumal tõstab sinu üle oma palge
ning täidab sind rahuga, mis ületab kogu mõistuse.
Laulan seda teile.
Minu perekond pärineb ülempreester Aaronist,
ja meil on Jumalalt antud kohustus seda inimestele paluda.
Selle võib leida 4. Moosesest.
Las ma laulan selle teie üle.
Lõpetasin selle laulu sõnadega: "Isa, Poja ja Püha Vaimu nimel."
Selle saate viimase kahe minuti jooksul
tahan teile öelda, et taevane Isa armastab teid.
Kõik, mida loeme Jeesusest, näitab taevase Isa armastust.
Jeesus näitas meile täiuslikku eeskuju taevasest Isast.
Püha Vaim on me lohutaja.
See on kirjas Johanneses.
Jeesuski ütles, et Püha Vaim tuleb meisse.
Võid seda lugeda 13.-16. ptk-st.
Püha Vaim õpetab, juhatab ja trööstib sind.
See on Jumala tahe, et elaksime Püha Vaimuga lähedaselt.
Püha Vaimuga lähedaselt koos elades
võime leida, mis on Jumala südames teiste inimeste jaoks.
Jumala Vaim annab vahel sulle tunnetust.
Koged, et keegi on haiget saanud
ning pakud, kas võid tema pärast palvetada.
Võid hämmastuda, kui ta on nõus.
See on Püha Vaimu juhtimine.
Püha Vaim annab sulle kõnelemiseks tarkust.
Jumala sõnul aitab Püha Vaim sul tunda Teda.
Püha Vaim on reaalne.
Tahan selle saate lõpus
palvetada teie pärast, et võiksite täituda Püha Vaimuga.
Palvetan Jumal
oma vendade ja õdede pärast, kes küll usuvad Sinusse,
kuid pole ehk kunagi kogenud Sinu ligiolu
või Püha Vaimu ülevoolavat abi ja väge.
Palun, et Sa täidaksid meid.
Täida nad oma Püha Vaimuga.
Tänan, et oled teinud meile võimalikuks saada usku.
Palu anna igale vaatajale usku, kes seda vaid tahab.
Usku, et nad võivad olla Sinu poolt igal päeval juhitud,
saada Sinult juhiseid ja julgelt - isegi kui tunneme hirmu -
usaldada Sind ja palvetada inimeste eest
ning pakkuda võimalust neid õnnistada.
Jeesuse nimel, aamen.
Jumal õnnistagu sind.
Tänan, et vaatasid.
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi